ระเบียบกรมสวัสดิการและคุ้มครองแรงงานระเบียบกรมสวัสดิการและคุ้มครองแรงงานว่าด้วยข้อมูลข่าวสารของราชการพ.ศ. ๒๕๔๓ โดยที่มาตรา ๙ และมาตรา ๑๑ แห่งพระราชบัญญัติข้อมูลข่าวสารของราชการพ.ศ.๒๕๔๐ บัญญัติให้หน่วยงานของรัฐต้องจัดให้มีข้อมูลข่าวสารของราชการตามที่กำหนดให้ประชาชนเข้าตรวจดูได้และประชาชนมีสิทธิขอข้อมูลข่าวสารของราชการอื่นได้ ฉะนั้น เพื่อให้การบริหารการจัดระบบ การขอ การอนุญาต และการบริการข้อมูลข่าวสารของราชการที่อยู่ในความรับผิดชอบของกรมสวัสดิการและคุ้มครองแรงงานเป็นไปด้วยความเรียบร้อยรวดเร็วและมีประสิทธิภาพถูกต้องตามกฎหมายและระเบียบของทางราชการ อธิบดีกรมสวัสดิการและคุ้มครองแรงงานจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมสวัสดิการและคุ้มครองแรงงานว่าด้วยข้อมูลข่าวสารของราชการพ.ศ. ๒๕๔๓ข้อ ๒[๑]ระเบียบนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ข้อมูลข่าวสารหมายความว่า สิ่งที่สื่อความหมายให้รู้เรื่องราว ข้อเท็จจริง ข้อมูล หรือสิ่งใด ๆตามกฎหมายว่าด้วยข้อมูลข่าวสารของราชการที่อยู่ในความรับผิดชอบของกรมสวัสดิการและคุ้มครองแรงงานหน่วยงานหมายความว่า สำนัก กอง สำนักงาน สถาบัน ศูนย์ และหน่วยงานที่เรียกชื่ออย่างอื่นในสังกัดกรมสวัสดิการและคุ้มครองแรงงานกรมหมายความว่า กรมสวัสดิการและคุ้มครองแรงงานข้อ ๔ให้อธิบดีกรมสวัสดิการและคุ้มครองแรงงานเป็นผู้รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้อธิบดีกรมสวัสดิการและคุ้มครองแรงงานมีอำนาจวินิจฉัยสั่งการตามที่เห็นสมควรหมวด ๑การจัดระบบข้อมูลข่าวสาร ข้อ ๕ ให้หน่วยงานรวบรวมจัดแยกประเภทข้อมูลข่าวสารที่อยู่ในความรับผิดชอบให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ กฎหมายอื่น และระเบียบของทางราชการ และให้ดำเนินการดังนี้(๑)ข้อมูลข่าวสารที่ต้องลงพิมพ์ในราชกิจจานุเบกษาตามมาตรา ๗ แห่งพระราชบัญญัติข้อมูลข่าวสารของราชการพ.ศ. ๒๕๔๐ ให้จัดส่งให้กองนิติการเพื่อส่งไปลงพิมพ์ในราชกิจจานุเบกษาโดยเร็วและให้จัดส่งไปยังสถานที่ให้บริการข้อมูลข่าวสารตามข้อ ๑๙ โดยเร็ว เพื่อเผยแพร่หรือจำหน่ายตามที่เห็นสมควร(๒)ข้อมูลข่าวสารประเภทที่ต้องจัดให้มีไว้เพื่อให้ประชาชนตรวจดูได้ตามมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ให้จัดส่งไปยังสถานที่ให้บริการข้อมูลข่าวสารตามข้อ๑๙ เพื่อให้ประชาชนเข้าตรวจดูได้ภายในสิบห้าวันนับแต่วันที่เกิดข้อมูล(๓)ข้อมูลข่าวสารประเภทที่ต้องจัดหาให้แก่ผู้ขอตามมาตรา ๑๑ แห่งพระราชบัญญัติข้อมูลข่าวสารของราชการพ.ศ. ๒๕๔๐ ให้จัดเก็บไว้ที่หน่วยงาน และให้แจ้งประเภทข้อมูลข่าวสารที่หน่วยงานเก็บไว้แก่สถานที่ให้บริการข้อมูลข่าวสารตามข้อ๑๙ เพื่อให้คำแนะนำแก่ประชาชนในการติดต่อขอข้อมูลกับหน่วยงานผู้รับผิดชอบ(๔)ข้อมูลข่าวสารส่วนบุคคลให้ปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ในกรณีเป็นที่สงสัยว่าข้อมูลข่าวสารตามที่หน่วยงานได้จัดทำขึ้นต้องปฏิบัติตามวรรคหนึ่งหรือไม่ให้หน่วยงานเสนอความเห็นให้คณะกรรมการตามข้อ ๗ เป็นผู้พิจารณาข้อ ๖ให้สถานที่ให้บริการข้อมูลข่าวสารตามข้อ ๑๙ ต้องมีดรรชนีข้อมูลข่าวสารตามข้อ๕ (๑) และ (๒) โดยให้มีรายละเอียดเพียงพอที่ประชาชนสามารถค้นเรื่องได้เองหมวด ๒คณะกรรมการบริหารข้อมูลข่าวสารกรมสวัสดิการและคุ้มครองแรงงาน ข้อ ๗[๒] ให้มี คณะกรรมการบริหารข้อมูลข่าวสารกรมสวัสดิการและคุ้มครองแรงงาน เรียกโดยย่อว่า กข.กสร. ประกอบด้วยอธิบดีหรือผู้ซึ่งอธิบดีมอบหมายเป็นประธานกรรมการผู้อำนวยการสำนัก ผู้อำนวยการกอง ผู้อำนวยการสถาบัน เลขานุการกรม เป็นกรรมการนิติกร ๘ ว กองนิติการ เป็นกรรมการและเลขานุการ นิติกร กองนิติการที่ได้รับมอบหมายและบรรณารักษ์ สำนักพัฒนามาตรฐานแรงงานเป็นกรรมการและผู้ช่วยเลขานุการข้อ ๘ ให้ กข. กสร. มีอำนาจหน้าที่ดังต่อไปนี้(๑)กำหนดหลักเกณฑ์เกี่ยวกับการบริหาร การจัดระบบ การขอ การอนุญาตและการบริการข้อมูลข่าวสารของกรม(๒)พิจารณาวินิจฉัยประเภทของข้อมูลข่าวสารของกรมที่ไม่ต้องเปิดเผยหรือข้อมูลข่าวสารที่เป็นความลับ(๓)พิจารณาวินิจฉัยประเภทของข้อมูลข่าวสารของกรมที่ควรจัดเก็บไว้ที่กรมหรือส่งไปยังหอจดหมายเหตุแห่งชาติกรมศิลปากร หรือหน่วยงานอื่นตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๕)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ ตามที่มอบหมาย(๖) เชิญบุคคลใด ๆ มาสอบถามชี้แจง เกี่ยวกับการขอหรือการอนุญาตหรือไม่อนุญาตให้ข้อมูลข่าวสารการแนะนำการปฏิบัติตามกฎหมาย(๗)ดำเนินการอื่นใดตามที่อธิบดีมอบหมายข้อ ๙ การประชุม กข. กสร.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ ๙มาใช้บังคับกับการประชุมคณะอนุกรรมการที่ กข. กสร.แต่งตั้งโดยอนุโลมข้อ ๑๑ มติ ของ กข. กสร.ให้ถือเป็นยุติ หน่วยงานที่เกี่ยวข้องต้องปฏิบัติตามหมวด ๓การขอข้อมูลข่าวสารและการอนุญาต ข้อ ๑๒ ผู้ใดประสงค์จะเข้าตรวจดูศึกษา ค้นคว้า หรือขอสำเนาข้อมูลข่าวสารตามข้อ ๕ (๑) หรือ (๒)ให้แจ้งต่อเจ้าหน้าที่ของสถานที่ให้บริการข้อมูลข่าวสารตามข้อ ๑๙ หรือแจ้งต่อเจ้าหน้าที่ของหน่วยงานที่รับผิดชอบและให้เจ้าหน้าที่อำนวยความสะดวกให้ตามสมควรข้อ ๑๓ ผู้ใดประสงค์จะเข้าตรวจดูศึกษา ค้นคว้า หรือขอสำเนาข้อมูลข่าวสารนอกเหนือจากข้อมูลข่าวสารตามข้อ๑๒ ให้ยื่นคำขอเป็นหนังสือตามแบบท้ายระเบียบนี้ต่อผู้มีอำนาจอนุญาตข้อ ๑๔ ให้บุคคลดังต่อไปนี้เป็นผู้มีอำนาจอนุญาตให้ตรวจดูหรือให้สำเนาข้อมูลข่าวสารตามข้อ ๑๓(๑) อธิบดี หรือรองอธิบดีสำหรับข้อมูลข่าวสารทุกชนิด(๒) ผู้เชี่ยวชาญเฉพาะสำหรับข้อมูลข่าวสารที่ตนเป็นผู้รับผิดชอบ(๓) ผู้อำนวยการกองผู้อำนวยการสถาบัน เลขานุการกรมสวัสดิการและคุ้มครองแรงงานจังหวัด หัวหน้าหน่วยงานระดับกองผู้อำนวยการสำนักงานสวัสดิการและคุ้มครองแรงงานพื้นที่ หัวหน้ากลุ่มงานหัวหน้าฝ่าย หรือข้าราชการผู้ดำรงตำแหน่งระดับ ๖ ขึ้นไป สำหรับข้อมูลข่าวสารที่ตนเป็นผู้รับผิดชอบให้ผู้มีอำนาจอนุญาตพิจารณาคำขอตามหลักเกณฑ์ที่ กข. กสร. กำหนดในกรณีที่ไม่อาจวินิจฉัยได้ว่าข้อมูลข่าวสารนั้นเป็นข้อมูลข่าวสารที่อาจมีคำสั่งไม่เปิดเผยหรือไม่ให้เสนอเรื่องพร้อมความเห็นให้ กข. กสร. พิจารณาข้อ ๑๕ในกรณีที่ผู้มีอำนาจอนุญาตมีคำสั่งไม่เปิดเผยข้อมูลข่าวสาร ให้แจ้งเหตุผลให้ผู้ขอทราบและให้แจ้งผู้ขอทราบด้วยว่ามีสิทธิอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๖การรับรองสำเนาข้อมูลข่าวสาร ให้ข้าราชการตั้งแต่ระดับ ๓ ขึ้นไป เป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่งตลอดจนวัน เดือน ปี ให้ชัดเจนข้อ ๑๗ให้หน่วยงานรายงานการขอและการพิจารณาอนุญาตหรือไม่อนุญาตให้กข.กสร. ทราบโดยเร็วข้อ ๑๘ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวนั้นด้วยหมวด ๔การบริการข้อมูลข่าวสาร ข้อ ๑๙ ให้ห้องสมุดกองวิชาการและแผนงาน เป็นสถานที่ให้บริการข้อมูลข่าวสารสำหรับให้ประชาชนเข้าตรวจดูทั้งนี้ ให้กองวิชาการและแผนงานจัดให้มีเจ้าหน้าที่รับผิดชอบการให้บริการข้อมูลข่าวสารเพื่ออำนวยความสะดวกแก่ผู้ใช้บริการข้อ ๒๐ข้อมูลข่าวสารที่มีไว้เพื่อเผยแพร่ เพื่อขาย หรือเพื่อจำหน่ายให้คิดค่าใช้จ่ายต่าง ๆ ตามหลักเกณฑ์ ที่ กข. กสร. กำหนดข้อ ๒๑ ค่าธรรมเนียมในการเข้าตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามที่ กข. กสร.กำหนดข้อ ๒๒รายได้จากการขายหรือจำหน่ายข้อมูลข่าวสารตามข้อ ๒๐ และค่าธรรมเนียมตามข้อ๒๑ ให้ปฏิบัติตามระเบียบของทางราชการข้อ ๒๓ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีมีความจำเป็นเร่งด่วน โดยให้คำนึงถึงความสิ้นเปลือง เช่นจำนวนของข้อมูลข่าวสาร ระยะเวลาและค่าใช้จ่ายในการส่งข้อ ๒๔ให้สถานที่ให้บริการข้อมูลข่าวสารรายงานการให้บริการข้อมูลข่าวสารให้กข.กสร. ทราบทุกสามเดือนประกาศณ วันที่ ๒๑ สิงหาคม ๒๕๔๓ศักดิ์ชัย ศักดิ์กุลวงศ์อธิบดีกรมสวัสดิการและคุ้มครองแรงงานระเบียบกรมสวัสดิการและคุ้มครองแรงงานว่าด้วยข้อมูลข่าวสารของราชการ(ฉบับที่ ๒)พ.ศ. ๒๕๔๖[๓]ข้อ ๔ให้อธิบดีกรมสวัสดิการและคุ้มครองแรงงานรักษาการตามระเบียบนี้นฤดล/ผู้จัดทำ๓ กันยายน ๒๕๕๑[๑]ราชกิจจานุเบกษา เล่ม ๑๑๗/ตอนพิเศษ ๙๓ ง/หน้า ๑๖/๑๓ กันยายน ๒๕๔๓[๒]ข้อ ๗แก้ไขเพิ่มเติมโดยระเบียบกรมสวัสดิการและคุ้มครองแรงงานว่าด้วยข้อมูลข่าวสารของราชการ(ฉบับที่ ๒) พ.ศ. ๒๕๔๖[๓]ราชกิจจานุเบกษา เล่ม ๑๒๐/ตอนพิเศษ ๒๔ ง/หน้า ๒๗/๒๔ กุมภาพันธ์ ๒๕๔๖